ไตรมาส1แบงก์ปิด44สาขา กระแสดิจิทัลมาแรง
ไตรมาสแรกแบงก์ปิด 44 สาขา ไทยพาณิชย์ลดสูงสุด 67 สาขา แบงก์กรุงเทพชี้ปีนี้ปิดมากกว่าเปิดสาขา
13 เม.ย. 2561

ไตรมาสแรกแบงก์ปิด 44 สาขา ไทยพาณิชย์ลดสูงสุด 67 สาขา แบงก์กรุงเทพชี้ปีนี้ปิดมากกว่าเปิดสาขารายงานข่าวจากธนาคารแห่งประเทศไทย (ธปท.) เปิดเผยว่า จำนวนสาขาธนาคารพาณิชย์ในไทยสิ้นเดือน มี.ค.ที่ผ่านมา มี 6,740 สาขา ลดลง 44 สาขา จากสิ้นปี 2560 โดยธนาคารไทยพาณิชย์ ลดสาขามากที่สุด 67 สาขา ธนาคารไทยเครดิต เพื่อรายย่อยสวนกระแสเพิ่ม 27 สาขา ส่วนธนาคารอื่นลดหรือเพิ่มสาขาไม่มากทั้งนี้ โดยรวมการลดสาขาของธนาคารไทยพาณิชย์ส่วนใหญ่ลดในเขตกรุงเทพฯ 40 สาขา ตามด้วยภาคกลาง 18 สาขา ภาคตะวันออกเฉียงเหนือลด 3 สาขา ภาคเหนือลด 5 สาขา และภาคใต้ลด 1 สาขา ก่อนหน้านี้ธนาคารไทยพาณิชย์ประกาศว่าภายใน 3 ปีจะลดสาขาจาก 1,153 สาขา เหลือ 400 สาขา และลดจำนวนพนักงานจาก 2.7 หมื่นคน เหลือ 1.5 หมื่นคน โดยครึ่งแรกปีนี้ไทยพาณิชย์ตั้งเป้าลด 100 สาขาสำหรับธนาคารขนาดใหญ่อื่น เช่น ธนาคารกรุงเทพลด 1 สาขา ธนาคารกรุงไทยลด 2 สาขา ธนาคารกสิกรไทยเพิ่ม 5 สาขา ธนาคารกรุงศรีอยุธยาเพิ่ม 2 สาขา โดยแนวโน้มการลดสาขาเป็นผลจาก ปัจจุบันลูกค้าหันมาใช้บริการทางการเงินผ่านช่องทางดิจิทัลมากขึ้น อีกทั้งเป็นการลดต้นทุนของธนาคารด้วยนายชาติศิริ โสภณพนิช กรรมการผู้จัดการใหญ่ ธนาคารกรุงเทพ กล่าวว่า ปีนี้ธนาคารจะปิดสาขามากกว่าที่จะเปิดสาขา ซึ่งจะเน้นดูไม่ให้เกิดความยุ่งยากกับลูกค้าและดูตามความเหมาะสมด้านการลดค่าธรรมเนียมใช้บริการธนาคารผ่านช่องทางดิจิทัลอาจกระทบรายได้ปี 2561 ประมาณ 3-5% ของ รายได้ที่ไม่ใช่ดอกเบี้ย แต่ธนาคารสามารถหารายได้ด้านอื่นทดแทนได้ มองว่าการลดค่าธรรมเนียมช่องทางดิจิทัลเป็นไปตามแนวทางของภาครัฐและเป็นประโยชน์ ส่งเสริมให้ลูกค้าทำธุรกรรมออนไลน์มากขึ้น ซึ่งจะช่วยขยายฐานลูกค้าธนาคารให้กว้างขึ้น อีกทั้งทำให้ธนาคารเข้าใจลูกค้ามากขึ้น สามารถเสนอบริการที่เหมาะสมกับลูกค้าต่อไป